
            Nr.4c-3/221/2015

P.L.x 511/2015
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.20/2015 privind stabilirea nivelului maxim al produsului apă grea destinat unităţilor 1-4 de la Centrala nuclearo-electrică Cernavodă pentru întreaga perioadă de exploatare a acestora, precum şi pentru gestionarea apei grele, transmis cu adresa nr. P.L.x 511 din 24 iunie 2015, înregistrat sub nr.4c-3/221 din 25 iunie 2015.



În raport de obiectul şi conţinutul reglementării, proiectul de lege face parte din categoria legilor ordinare.



În conformitate cu prevederile art. 75 alin. (1) din Constituţiei României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

VICEPREŞEDINTE,

Gheorghe Marin

R A P O R T    

asupra de Lege pentru aprobarea Ordonanţei de urgenţă a Guvernului nr. 20/2015 privind stabilirea nivelului maxim al produsului apă grea destinat unităţilor 1-4 de la Centrala nuclearo-electrică Cernavodă pentru întreaga perioadă de exploatare a acestora, precum şi pentru gestionarea apei grele

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată în fond cu  proiectul de Lege pentru aprobarea Ordonanţei de urgenţă a Guvernului nr.20/2015 privind stabilirea nivelului maxim al produsului apă grea destinat unităţilor 1-4 de la Centrala nuclearo-electrică Cernavodă pentru întreaga perioadă de exploatare a acestora, precum şi pentru gestionarea apei grele, transmis cu adresa nr.P.L.x511 din 24 iunie  2015, înregistrată sub nr.4c-3/ din 25 iunie 2015.

Proiectul de lege are ca obiect de reglementare stabilirea necesarului de apă grea pentru 4 unităţi ale Centralei nuclearo-electrice de la Cernavodă pe toată durata de exploatare (35-60 ani), respectiv 3400 tone şi gestionarea apei grele preluată de Societatea „Nuclear Electrica” şi de Administraţia Naţională a Rezervelor de Stat şi Probleme Speciale, cu achitarea fondurilor necesare de la bugetul de stat, prin Ministerul Afacerilor Interne, sistarea controlată şi ireversibilă a producţiei de apă grea la Regia Autonomă pentru Activităţi Nucleare de la Drobeta – Turnu Severin, aflată în procedura reorganizării judiciare, ca urmare a faptului că nu s-au identificat alte pieţe/beneficiari pentru apa grea, pe baza memorandumului aprobat în acest sens în martie 2015 şi cu asigurarea entităţilor care îl vor aplica, precum şi aplicarea măsurilor de protecţie socială aferente, pe baza actelor normative complementare.

Proiectul de lege a fost adoptat de Senat în şedinţa din 23.06.2015.         

          Comisia pentru politică economică, reformă şi privatizare a avizat favorabil proiectul de Lege, aviz transmis cu adresa nr. 4c-1/208/29.06.2015.


Comisia juridică, de disciplină şi imunităţi a avizat favorabil proiectul de Lege, aviz transmis cu adresa nr. 4c-11/ Pl-x 511/03.09.2015.     
Comisia pentru buget, finanţe şi bănci a avizat favorabil proiectul de Lege, aviz transmis cu adresa nr. 4c-2/636/09.09.2015.                                                                                 


Consiliul Legislativ a avizat favorabil proiectul de lege cu avizul nr.615/11.06.2015, cu observaţii şi propuneri care au fost însuşite în totalitate de iniţiatori.                                                                                                                                   
Potrivit prevederilor art.61 din Regulamentul Camerei Deputaţilor, republicat, Comisia pentru industrii şi servicii a dezbătut proiectul de Lege pentru aprobarea Ordonanţei de urgenţă a Guvernului nr.20/2015 privind stabilirea nivelului maxim al produsului apă grea destinat unităţilor 1-4 de la Centrala nuclearo-electrică Cernavodă pentru întreaga perioadă de exploatare a acestora, precum şi pentru gestionarea apei grele, în şedinţa din data de 16.09.2015.        

La lucrările comisiei au fost prezenţi 18 deputaţi din totalul de 18 deputaţi membri ai comisiei.

La dezbateri au participat invitaţi: din partea Ministerului Energiei Întreprinderilor Mici şi Mijlocii şi Mediului de Afaceri –  Dl. Mihai Adrian Albulescu - Secretar de Stat; Dl.Dan Codescu – consilier şi din partea Ministerului Afacerilor Interne –  D-na Irina Alexe - Secretar general adjunct.
În urma dezbaterilor, membrii comisiei au hotărât în unanimitate, să supună plenului Camerei Deputaţilor, Raportul de adoptare asupra proiectului de Lege pentru aprobarea Ordonanţei de urgenţă a Guvernului  nr. 20/2015 privind stabilirea nivelului maxim al produsului apă grea destinat unităţilor 1-4 de la Centrala nuclearo-electrică Cernavodă pentru întreaga perioadă de exploatare a acestora, precum şi pentru gestionarea apei grele, în forma adoptată de Senat.

Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Camera decizională pentru acest proiect de lege.

             VICEPREŞEDINTE,                                  SECRETAR,

               Gheorghe Marin                                Radu-Bogdan Ţîmpău
Consilier parlamentar,

Dr.Fiz.Maria Cristina Bălănescu

